“Ek voel baie geseënd en ongelooflik dankbaar, veral gegewe die feit dat ek twee maande gelede ‘n besering opgedoen het.” Sy moes weens hierdie besering in September aan die Afrikaspele onttrek.
Anroux Marais van die Wes-Kaapse departement van kultuursake en sport het die plaaslike atlete en hul afrigters op die Kaapstadse lughawe ingewag.
“Hierdie Paralimpiese sterre het die provinsie trots gemaak. Hulle dien sonder twyfel as positiewe rolmodelle, nie net vir die jeug van die Wes-Kaap nie, maar vir die hele Suid-Afrika.”
Dr Suzanne Ferreira, afrigter van die baanatlete, het gesê sy is baie trots op hoe die atlete by die omstandighede aangepas het (dit was baie warm), hul professionele benadering en die karakter wat hulle getoon het.